Anders Lindegaard

Anders Rosenkrantz Lindegaard (twieled fit-13 ta' April 1984) huwa plejer tal-futbol Daniż li jilgħab bħala gowler ma' Helsingborg.

 Karriera 

Imwieled f'Odense, Lindegaard beda l-karriera bħala futboler ma' Odense Boldklub (OB) li jilgħab fis-Superliga Daniża. Id-debutt fil-kampjonat wasal fir-rebħa ta' 3-1 kontra Silkeborg IF nhar id-19 ta' Novembru 2006, waqt li fl-Ewropa iddebutta fit-30 ta' Lulju 2009 fir-rebħa ta' 4–3 fuq Rabotnički. Matul iż-żmien tiegħu ma' OB kien aktar ikopri l-irwol ta' viċi ta' Arek Onyszko u kellu żewġ perjodi ta' self ma' Kolding FC u Aalesunds FK, b'dan tal-aħħar jakkwistawh b'mod sħiħ. Meta Onyszko kien ġie sospiż f'Lulju 2009 minħabba li kien ħebb għall-eks-mara tiegħu, Lindegaard kien il-kandidat sabiex jieħu post, però minflok wasal Roy Carroll. Mal-klabb Norveġiż ta' Aalesunds FK hu rebaħ it-Tazza Norveġiża u kien ivvutat bħala l-Gowlkiper tas-Sena fin-Norveġja u d-Danimarka.

Minn Novembru 2010 kien hemm għajdut li l-klabb Ingliż ta' Manchester United kellu lil Lindegaard bħala objettiv. Fis-27 ta' Novembru 2010, Lindegaard issieħeb ma' Manchester United għas-somma ta' madwar £3.5 miljun b'kuntratt ta' tliet snin u nofs. Matul Diċembru kien jitħarreġ mal-iskwadra imma ma setax jilgħab minħabba li s-suq tat-trasferimenti kien għadu ma nfetaħx. Lindegaard ġie uffiċjalment reġistrat mal-Premier League fis-6 ta' Jannar 2011, u ngħata l-flokk numru 34. Id-debutt mal-ewwel tim wasal fir-rebħa ta' 2–1 kontra Southampton valida għar-raba' rawnd tal-FA Cup. F'Marzu kellha issirlu operazzjoni fuq irkopptejh li ħallietu barra għal ħames ġimgħat.

 Internazzjonali 

Lindegaard għamlet l-ewwel preżenza mat-tim nazzjonali tad-Danimarka fil-partita kontra l-Iżlanda tas-7 ta' Settembru 2010, valida għall-kwalifikazzjoni għall-Euro 2012. Id-Danimarka rebħet 1–0.

 Statistika 

Statistika korretta sad-19 ta' Mejju 2013

KlabbStaġunKampjonatTazzaLeague CupKontinentaliOħrajnTotalPreż.GowlsPreż.GowlsPreż.GowlsPreż.GowlsPreż.GowlsPreż.GowlsOB2003–0400        002004–0500        002005–0600        002006–0710        102007–0810        10 Kolding (self)2008–0910000      100Aalesund (self) 200926030––290OB 2009–10 40  ––20––60Aalesund 2010 30010––2010340Manchester United 2010–11 002000000020 2011–12 8010002000110 2012–13 10010101000130 2013–14 000000000000Total fil-karriera76080106010920

 Unuri 

 Klabb 

Aalesunds
 Tazza Norveġiża: 2009

Manchester United
 Premier League: 2012–13
 FA Community Shield: 2011, 2013

 Individwali 

 Premju Kniksen: 2010
 Gowlkiper Daniż tas-Sena: 2010

 Referenzi 

 Ħoloq esterni 




Kategorija:Nies ħajjin
Kategorija:Twieldu fl-1984
Kategorija:Futbolers Daniżi
Kategorija:Plejers ta' Odense BK
Kategorija:Plejers ta' Manchester United FC
Kategorija:Plejers ta' West Bromwich Albion FC
Kategorija:Plejers ta' Preston North End FC
Kategorija:Plejers ta' Burnley FC